Ericu950/Stoicheia-meter-silver huggingface dataset:
μεθιστάντες δὲ ἤδη πρὸς θεωρίαν πνευματικὴν τὸ προκείμενον , πάλιν ἐκεῖνό φαμεν , ὅτι τὰς τῶν φονώντων ὀργὰς , φημὶ δὴ τῶν Ἰουδαίων , ὁ νέος καὶ ἐν πίστει λαὸς , ὡς ἐν ἀπαρχῇ τοῖς ἁγίοις ἀποστόλοις νοούμενος , ὑποτρέχειν μὲν ἠπείγετο καὶ παραιτεῖσθαι λίαν .
ἀπαίρων δὲ ὥσπερ ἀπὸ πόλεως εἰς πόλιν , τὰς ἐξ ἐθνῶν ἀγέλας ἐμνηστεύετο , καὶ συλλέγειν ὥσπερ εἰς ἑαυτὸν διὰ τῆς ἐν πνεύματι καὶ νοητῆς κοινωνίας , ἐπεθύμει λίαν 0 1 .
καθάπερ ἀμέλει καὶ Ἰακὼβ ἐπὶ τὰς τοῦ Λάβαν ἠπείγετο θυγατέρας , ἐκδειματοῦντος Ἡσαῦ , καὶ φονᾷν ἀγρίως ἐπικεχειρηκότος .
ἐπειδὴ δὲ ὁ ἐν πίστει λαὸς ἐπανεπαύσατο τῷ Χριστῷ , ὅς ἐστι λίθος ἐκλεκτὸς , ἀκρογωνιαῖος , ἔντιμος ·
τοῦτο γὰρ , οἶμαι , ἔστι τὸ ἐφυπνοῦν τῷ λίθῳ ·
μεμαθήκαμεν , ὅτι μόνοι μὲν εἰς γῆν οὐκ ἔσονται , συλλήπτορας δὲ καὶ ἐπαρωγοὺς τοὺς ἁγίους ἕξουσιν ἀγγέλους , ἄνω τε καὶ κάτω διαθέοντας .
ἔφη γάρ που Χριστός ·
ἀμὴν , ἀμὴν λέγω ὑμῖν , ἀπάρτι ὄψεσθε τὸν οὐρανὸν ἀνεῳγότα , καὶ τοὺς ἀγγέλους τοῦ Θεοῦ ἀναβαίνοντας καὶ καταβαίνοντας ἐπὶ τὸν Υἱὸν τοῦ ἀνθρώπου .
τοῦτο , οἶμαι , ἔστιν ἡ κλίμαξ , ἡ ἄνω τε καὶ κάτω τῶν ἁγίων πνευμάτων διαδρομὴ , πεμπομένων εἰς διακονίαν , διὰ τοὺς μέλλοντας κληρονομεῖν βασιλείαν .
ἐπεστήρικτο δὲ τῇ κλίμακι Χριστὸς , ὡς μέχρις αὐτοῦ φθανόντων τῶν ἁγίων πνευμάτων , καὶ αὐτὸν ἐχόντων τὸν ἐπιστάτην ·
οὐχ ὡς ὄντα κατ αὐτὰ , ἀλλ ὡς Θεὸν καὶ Κύριον 0 1 .
ἔφη δέ που καὶ ὁ Δαβὶδ ἀνθρώπῳ παντὶ τῷ κατοικεῖν ἑλομένῳ ἐν βοηθείᾳ τοῦ Ὑψίστου , Ὅτι τοῖς ἀγγέλοις αὐτοῦ ἐντελεῖται περὶ σοῦ , τοῦ διαφυλάξαι σε ἐν πάσαις ταῖς ὁδοῖς σου .
ἐπὶ χειρῶν ἀροῦσί σε , μήποτε προσκόψῃς πρὸς λίθον τὸν πόδα σου .
ἐπὶ ἀσπίδα καὶ βασιλίσκον ἐπιβήσῃ , καὶ καταπατήσεις λέοντα καὶ δράκοντα .
πεπατήκαμεν γὰρ ἐπάνω ὄφεων καὶ σκορπίων , καὶ ἐπὶ πᾶσαν τὴν δύναμιν τοῦ ἐχθροῦ , Χριστοῦ διδόντος τὴν ἐξουσίαν .
ἄξιοι δὴ οὖν καὶ θεοπτίας οἱ ἐν Χριστῷ , καὶ τοῦ διακεῖσθαι τεθαῤῥηκότως ὅτι καὶ συνέσται καὶ ἐπαμυνεῖ , καὶ διασώσει πανταχοῦ , καὶ ἐγκάρπους ἀποφανεῖ 0 .
ἰδοὺ γὰρ ἐγὼ , φησὶ , μεθ ἡμῶν εἰμι πάσας τὰς ἡμέρας , ἕως τῆς συντελείας τοῦ αἰῶνος .
ὅτι δὲ καὶ πεπλουτήκασιν οἱ μακάριοι μαθηταὶ , καὶ ἀναριθμήτων ἐθνῶν γεγόνασι πατέρες , ἐν πίστει τῇ ἐν Χριστῷ λέγω , καὶ ὡς ἐν γεννήσει τῇ πνευματικῇ , παντί που δῆλον , Παύλου λέγοντος ἐναργῶς , τοῖς δι αὐτοῦ πιστεύσασιν 0 1 ·
ὅτι κ ἂν μυρίους παιδαγωγοὺς ἔχητε ἐν Χριστῷ , ἀλλ οὐ πολλοὺς πατέρας 0 .
ἐν γὰρ Χριστῷ Ἰησοῦ , διὰ τοῦ Εὐαγγελίου ἐγὼ ὑμᾶς ἐγέννησα .
γέγονε τοίνυν αὐτῶν τὸ σπέρμα , ταῖς ἄμμοις ἰσάριθμον .
ἐκτέταται δὲ καὶ εἰς ἀκτῖνας καὶ δύσιν , καὶ δεξιὰ καὶ εὐώνυμα ·
νότον δὴ λέγω καὶ βοῤῥᾶν .
ἀλλ  ἦν καὶ ὁ λίθος ὡς ἐν τύπῳ Χριστοῦ τιμώμενος καὶ ἀναστηλούμενος , ἐν ἐλαίῳ τε δεδευμένος .
κέχρισται γὰρ παρὰ τοῦ Θεοῦ καὶ Πατρὸς ὁ Ἐμμανουὴλ , ἔλαιον ἀγαλλιάσεως παρὰ τοὺς μετόχους αὐτοῦ .
ἐγήγερται δὲ καὶ ἐκ νεκρῶν , καίτοι καταβεβηκὼς ἐθελοντὴς εἰς θάνατον .
καὶ τοῦτο , οἶμαι , ἔστι τὸ ἀνεστηλῶσθαι τὸν λίθον .
κηρύττεται δὲ καὶ διὰ τῶν ἁγίων ἀποστόλων ὁ Κύριος ἡμῶν Ἰησοῦς Χριστὸς , ὡς κεχρισμένος παρὰ Πατρὸς ἐν ἁγίῳ Πνεύματι καὶ ἐγηγερμένος ἐκ νεκρῶν .
τὸ θείων ἡμᾶς ἐφίεσθαι λόγων , καὶ διψᾷν ὅτι μάλιστα τὸ χρηστόν τι μαθεῖν , ὅτι πάντων ἄριστον , καὶ ταῖς ἀνωτάτω ψήφοις ἐστεφανωμένον παρὰ Θεοῦ , πῶς ἂν ἐνδοιάσειέ τις 0 ;
ἄξιον δὲ ὅτι τοῦ παντὸς λόγου τὸ χρῆμά ἐστι καὶ πρὸς ἀναγκαῖον ἡμῖν ἐκτελευτήσει πέρας , καὶ αὐτὸς ἡμᾶς πεπληροφόρηκεν ὁ Σωτὴρ οὕτω λέγων 0 ·
ὁμοία ἐστὶν ἡ βασιλεία τῶν οὐρανῶν ἀνθρώπῳ ἐμπόρῳ , ζητοῦντι καλοὺς μαργαρίτας .
ὃς εὑρὼν ἕνα πολύτιμον μαργαρίτην , ἀπελθὼν πέπρακε πάντα ὅσα εἶχε , καὶ ἠγόρασεν αὐτόν .
ἀναγκαῖον δὴ οὖν προαναζητεῖσθαι παρ ἡμῶν καλοὺς μαργαρίτας 0 .
Εὑρήσομεν γὰρ ὡδὶ τὸν ἕνα καὶ πολύτιμον μαργαρίτην , τουτέστι , Χριστόν .
καὶ τίνες ἂν εἶεν οἱ καλοὶ μαργαρῖται , καὶ ἀξιόληπτον ἔχοντες κτῆσιν ὧν ἡ ζήτησις , εἰς μέσον ἄγει τὸν ἕνα , φαίην ἂν πάντη τε καὶ πάντως οἱ ἅγιοι , περὶ ὧν εἴρηται διὰ προφήτου φωνῆς , ὅτι Λίθοι ἅγιοι κυλιῶνται ἐπὶ τῆς γῆς 0 .
ἐκβασανιστέον δὴ οὖν εὖ μάλα τὰ ἐφ  ἑκάστῳ μάλιστα τῶν ἀρχαιοτέρων εἰρημένα τε καὶ πεπραγμένα .
κατοψόμεθα γὰρ ἐν αὐτοῖς τὸ βαθὺ τῆς εὐσεβείας μυστήριον , τουτέστι , Χριστὸν , ὡς ἐν τύποις ἔτι σοφῶς καὶ ἐντέχνως σκιαγραφούμενον .
Εὑρήσομεν δὲ πρὸς τούτῳ , καὶ τὴν ἐν αὐτῷ νοουμένην οἰκονομίαν , ἀσαφείαις μέν τισι κατεσκιασμένην , πλὴν οὐκ εἰς ἅπαν ἀσυμφανῆ τὴν παράδειξιν .
προκείσεται δὲ τῷ λόγῳ καὶ νῦν , τὰ κατὰ τὸν θεσπέσιον Ἰακὼβ , ὅπως τε καὶ τίνα τρόπον διεβίω , λελέξεται .
καὶ τὸ σχῆμα τῆς ὅλης οἰκονομίας , φημὶ δὴ τῆς εὐαγγελικῆς , ὡς ἐν αὐτῷ διαδείξομεν , τὰ τῆς ἱστορίας εὐανθέστατα μελιττῶν δίκην περιιπτάμενοι , καὶ τὸ ἐφ  ἑκάστου χρήσιμον , εἰς τὴν τοῦ λόγου διασάφησιν συναγείροντες .
Εἰ δὲ δὴ μὴ πάντα ταῖς θεωρίαις εἰσκρίνοιτο τὰ περὶ αὐτοῦ γεγραμμένα , χαλεπαινέτω μηδεὶς , ἐκεῖνο διενθυμούμενος , ὡς τὰ μέν ἐστιν ἴδια τρόπον τινὰ , τῶν ἱστορικῶς γεγονότων , τὰ δὲ καὶ δι ἐννοιῶν τῶν ἐσωτάτω χωρεῖ , καὶ εἰς τὴν τοῦ μυστηρίου διαμορφοῦται δύναμιν .
γέγραπται τοίνυν ὡδὶ πάλιν , Καὶ ἐξάρας Ἰακὼβ τοὺς πόδας , ἐπορεύθη εἰς γῆν ἀνατολῶν , πρὸς Λάβαν τὸν υἱὸν Βαθουὴλ τοῦ Σύρου , ἀδελφὸν δὲ Ῥεβέκκας μητρὸς Ἰακὼβ καὶ Ἡσαῦ .
καὶ ὁρᾷ , καὶ ἰδοὺ φρέαρ ἐν τῷ πεδίῳ 0 .
καὶ ἦσαν ἐκεῖ τρία ποίμνια προβάτων ἀναπαυόμενα ἐπ αὐτοῦ .
ἐκ γὰρ τοῦ φρέατος ἐκείνου ἐπότιζον τὰ ποίμνια .
λίθος δὲ ἦν μέγας ἐπὶ τῷ στόματι τοῦ φρέατος , καὶ συνήγοντο ἐκεῖ πάντα τὰ ποίμνια , καὶ ἀπεκύλιον τὸν λίθον ἀπὸ τοῦ στόματος τοῦ φρέατος , καὶ ἐπότιζον τὰ πρόβατα , καὶ ἀποκαθίστων τὸν λίθον ἐπὶ τὸ στόμα τοῦ φρέατος , εἰς τὸν τόπον αὐτοῦ .
Εἶπε δὲ αὐτοῖς Ἰακώβ ·
ἀδελφοὶ , πόθεν ἐστὲ ὑμεῖς ;
Οἱ δὲ εἶπον , ἐκ Χαῤῥάν ἐσμεν .
ὁ δὲ εἶπεν αὐτοῖς ·
γινώσκετε Λάβαν τὸν υἱὸν Ναχώρ ;
Οἱ δὲ εἶπον ·
γινώσκομεν .
ὑγιαίνει ;
οἱ δὲ εἶπον ·
ὑγιαίνει .
καὶ ἰδοὺ Ῥαχὴλ ἡ θυγάτηρ αὐτοῦ ἤρχετο μετὰ τῶν προβάτων .
καὶ εἶπεν Ἰακώβ ·
ἔτι ἐστὶν ἡμέρα πολλὴ , οὔπω ὥρα συναχθῆναι τὰ κτήνη 0 .
ποτίσατε τὰ πρόβατα , καὶ ἀπελθόντες βόσκετε .
Οὐ δυνησόμεθα ἕως τοῦ συναχθῆναι πάντας τοὺς ποιμένας , καὶ ἀποκυλίσουσι τὸν λίθον ἀπὸ τοῦ στόματος τοῦ φρέατος , καὶ ποτιοῦμεν αὐτά .
ἔτι αὐτοῦ λαλοῦντος αὐτοῖς , καὶ Ῥαχὴλ ἡ θυγάτηρ Λάβαν ἤρχετο μετὰ τῶν προβάτων τοῦ πατρὸς αὐτῆς .
Αὕτη γὰρ ἔβοσκε τὰ πρόβατα τοῦ πατρὸς αὐτῆς .
ἐγένετο δὲ ὡς εἶδε Ἰακὼβ τὴν Ῥαχὴλ θυγατέρα Λάβαν ἀδελφοῦ τῆς μητρὸς αὐτοῦ , καὶ προσελθὼν ἀπεκύλισε τὸν λίθον ἀπὸ τοῦ στόματος τοῦ φρέατος , καὶ ἐπότισε τὰ πρόβατα Λάβαν τοῦ ἀδελφοῦ τῆς μητρὸς αὐτοῦ .
καὶ ἐφίλησεν Ἰακὼβ τὴν Ῥαχὴλ , καὶ βοήσας τῇ φωνῇ αὐτοῦ , ἔκλαυσε , καὶ ἀπήγγειλε τῇ Ῥαχὴλ ὅτι ἀδελφιδοῦς τοῦ πατρὸς αὐτῆς , καὶ ὅτι υἱὸς Ῥεβέκκας ἐστί 0 .
καὶ δραμοῦσα ἀπήγγειλε τῷ πατρὶ αὐτῆς , κατὰ τὰ ῥήματα ταῦτα .
ἐγένετο δὲ ὡς ἤκουσε Λάβαν τὸ ὄνομα Ἰακὼβ τοῦ υἱοῦ τῆς ἀδελφῆς αὐτοῦ , ἔδραμεν εἰς συνάντησιν αὐτοῦ , καὶ περιλαβὼν αὐτὸν , ἐφίλησε , καὶ εἰσήγαγεν αὐτὸν εἰς τὸν οἶκον αὐτοῦ , καὶ διηγήσατο τῷ Λάβαν πάντας τοὺς λόγους τούτους , καὶ εἶπεν αὐτῷ Λάβαν ·
ἐκ τῶν ὀστῶν μου καὶ ἐκ τῶν σαρκῶν εἶ σύ .
μετὰ τὴν ἐξαίρετον ἐκείνην θεοπτίαν καὶ ἀποκάλυψιν 0 ·
τεθέαται μὲν γὰρ κλίμακα διήκουσαν εἰς τὸν οὐρανὸν , ἐφεστῶτα δὲ τὸν Κύριον ἐπ αὐτῆς , καὶ ἄνω τε καὶ κάτω διαθεόντας τοὺς ἀγγέλους , ἤκουσέ τε σαφῶς , ὅτι καὶ συνέσται Θεὸς αὐτῷ , καὶ εἰς πληθὺν ἀμέτρητον ἁπλώσει λαῶν τὸ σπέρμα αὐτοῦ .
μετὰ τὸ ἀναστηλῶσαι τὸν λίθον εἰς τύπον Χριστοῦ , τότε δὴ , τότε τεθαῤῥηκότως , καὶ ἐρηρεισμένην ἔχων ἐπὶ Θεῷ τὴν ἐπὶ τοῖς ἐσομένοις ἐλπίδα , πρὸς τὸν τῆς ἀποδημίας σκοπὸν συντείνεται , καὶ εἰς γῆν ἀφικνεῖται τὴν πρὸς ἠῶ κειμένην .
καὶ γνώριμον εὐθὺς καθίστησιν ἑαυτὸν πολλοῖς μὲν ποιμέσιν , ὡς εἴη τις καὶ αὐτὸς τῶν ἄγαν ἐξησκημένων εἰς ποιμαντικήν .
ἐντριβὲς δὲ ὅτι χρῆμα αὐτῷ φανερὸν καθίστησι λέγων 0 ·
ἔτι ἐστὶν ἡμέρα πολλή .
νῦν οὖν ποτίσαντες τὰ πρόβατα , ἀπελθόντες βόσκετε .
γνωρίζεται δὲ καὶ τῇ τοῦ Λάβαν θυγατρὶ πρωτόλειον ὥσπερ τι καὶ ἀπαρχὴν τῆς ἐνούσης αὐτῷ κ αλοκἀγαθίας ἐπιδιδοὺς , τὸ ἀξιῶσαι φροντίδος τὰ ὑπ αὐτῆς βοσκόμενα καὶ ποτίσαι τὰ πρόβατα 0 .
ἐνενόει γάρ που κατὰ τὸ εἰκὸς ἤθεσι τοῖς ἀρίστοις ἐντεθραμμένος , ὡς ἦν ἀκαλλέστατον κομιδῇ παρθένον οὖσαν τὴν Ῥαχὴλ καὶ ἐν ὥρᾳ γάμου , περιμεῖναι τῶν ποιμένων τὴν ἄθροισιν , ἵνα τοῦ λίθου κεκινημένου ποτίσῃ τὰ πρόβατα , παραχωροῦσα τοῖς ἄλλοις διά τε τὸ ἄναλκες , καὶ τὴν παρθένῳ πρέπουσαν αἰδῶ .
ἄλλως τε καὶ νόμος αὐτὸν ἐκάλει φιλοστοργίας , εἴς γε τὸ χρῆναι λοιπὸν τοῖς ἐξ αἵματος , καὶ ἀγχισπόροις ἀναφαίνεσθαι χρήσιμον .
πεπότικε δὴ οὖν τὰ πρόβατα τῆς Ῥαχὴλ , μόνος τοῦ φρέατος ἀποκυλίσας τὸν λίθον .
ἀναμνῆσαι δὲ ἀναγκαῖον , ὅτι καὶ ὁ θεσπέσιος Μωσῆς τῆς Αἰγυπτίων ἀποδραμὼν , εἰς τὴν τῶν Μαδιηναίων ἀφικνεῖται χώραν 0 .
Εἶτα ποιμέσι περιτυχὼν , καὶ τὰς τοῦ Ἰοθὸρ θυγατέρας ἀδικουμένας εὑρὼν , διὰ τῶν ἴσων ἐγνωρίζετο σπουδασμάτων .
ἔχει δὲ οὕτω τὰ ἐπ αὐτῷ γεγραμμένα ·
ἀνεχώρησε δὲ Μωσῆς ἀπὸ προσώπου Φαραὼ , καὶ κατῴκησεν ἐν γῇ Μαδιάμ .
ἐλθὼν δὲ εἰς γῆν Μαδιὰμ , ἐκάθισεν ἐπὶ τοῦ φρέατος .
τῷ δὲ ἱερεῖ Μαδιὰμ ἦσαν ἑπτὰ θυγατέρες , ποιμαίνουσαι τὰ πρόβατα τοῦ πατρὸς αὐτῶν Ἰοθόρ .
παραγενόμεναι δὲ , ἤντλουν ἕως ἔπλησαν τὰς δεξαμενὰς , ποτίσαι τὰ πρόβατα τοῦ πατρὸς αὐτῶν Ἰοθόρ .
παραγενόμενοι δὲ οἱ ποιμένες , ἐξέβαλον αὐτάς .
ἀναστὰς δὲ Μωσῆς , ἐρύσατο αὐτὰς , καὶ ἐπότισε τὰ πρόβατα τοῦ πατρὸς αὐτῶν .
παρεγένοντο δὲ πρὸς Ἰοθὸρ τὸν πατέρα αὐτῶν .
ὁ δὲ εἶπεν αὐταῖς ·
τί ὅτι ἐταχύνατε τοῦ παραγενέσθαι σήμερον 0 ;
Αἱ δὲ εἶπον ·
ἄνθρωπος Αἰγύπτιος ἐῤῥύσατο ἡμᾶς ἀπὸ τῶν ποιμένων , καὶ ἤντλησεν ἡμῖν , καὶ ἐπότισε τὰ πρόβατα .
ὁ δὲ εἶπε ταῖς θυγατράσιν αὐτοῦ ·
καὶ ποῦ ἔστιν ;
ἵνα τί οὕτω καταλελοίπατε τὸν ἄνθρωπον ;
καλέσατε οὖν αὐτὸν , ὅπως φάγῃ ἅρτον ·
κατῳκίσθη δὲ Μωσῆς παρὰ τῷ ἀνθρώπῳ .
συνίης οὖν ὅπως ἀδελφὰ τρόπον τινὰ τὰ νοήματα , καὶ συγγενῆ πως ἄγαν τὰ ἐξ αὐτῶν ὑποδηλούμενα 0 1 .
πλὴν ὁ θεσπέσιος Μωσῆς τὴν τῶν ἑτέρων ποιμένων ἀποστήσας πλεονεξίαν , ἤντλησέ τε καὶ πεπότικε τὰς Ἰοθὸρ ἀγέλας .
καὶ μόνος δὲ τὸν λίθον ἀπεκύλισεν Ἰακὼβ , καίτοι πλείστων ὅσων οὐκ ἀνιδρωτὶ τοῦτο δρᾷν εἰωθότων , καὶ πεπότικεν ὁμοίως τὰ Λάβαν θρέμματα .
καὶ ὥσπερ Μωσῆς εἰς ἀνδρὸς εἰδωλολάτρου κατῆρεν ἑστίαν , οὕτω καὶ ὁ θεσπέσιος Ἰακώβ 0 .
Εἰδώλων γὰρ ἔτι προσκυνητὴς ἦν ὁ Λάβαν καὶ θεραπευτής .
ἐπειδὴ δὲ τὸ τῶν ἐν πίστει λαῶν πρόσωπόν τε καὶ σχῆμα περιτέθεικεν ὁ λόγος τῷ Ἰακὼβ , φέρε δὴ λέγωμεν τὰ ἐσωτάτω καὶ κεκρυμμένα , τὸ τῆς ἱστορίας ἀνευρύνοντες πάχος .
λαὸς μὲν οὖν ὁ κτιζόμενος , κατά γε τὴν τοῦ Ψάλλοντος φωνὴν , εἴη ἂν οὐχ ἕτερος οἶμαί που , πλὴν ὁ νέος καὶ ἐν Χριστῷ , τουτ έστιν , ὁ διὰ πίστεως εἰς τὴν τοῦ πρωτοτόκου δόξαν παρενηνεγμένος , παρωθέντος τοῦ πρώτου καὶ ὠλισθηκότος τοῦ Ἰσραήλ .
γέγονε γὰρ εἰς οὐρὰν ὁ ὑπάρχων κεφαλὴ , τουτέστι , προὔχων , καὶ ὁ προεγνωσμένος , τῆς ἑτέρων κλήσεως παρακολούθημα λέγεται .
τέθεινται γὰρ εἰς νῶτον , καὶ κατόπιν ἴασι τῶν ἐθνῶν .
πτερνιστὴς οὖν ἄρα λαὸς ὁ ἐν Χριστῷ διὰ πίστεως , καὶ ὡς ἐν τάξει λελόγισται τῇ κατὰ τὸν θεσπέσιον Ἰακώβ 0 .
νοοῖτο δ ἂν ὡς ἐν ἀπαρχῇ τοῦ τοιούτου γένους , ὁ τῶν ἁγίων ἀποστόλων χορὸς , οἳ γεγόνασι μὲν ἐξ αἵματός τε καὶ γένους Ἰσραήλ ·
ἐπειδὴ δὲ τὴν ἐν Χριστῷ πίστιν πεπλουτήκασι , καὶ ὥσπερ τινὰ στέφανον τὴν ἐκ τοῦ ἁγίου Πνεύματος ἀνεδήσαντο χάριν , προσκεκρούκασι τοῖς ἐκ γένους .
ταύτῃτοι φονῶντας , καὶ μὴν καὶ ἀγρίως ἐκλελυττηκότας , καταλιμπάνουσι , μονονουχὶ δὲ καὶ πατρῴας ἑστίας , καὶ αὐτῆς τῆς ἐνεγκούσης ἀπανιστάμενοι γῆς , φημὶ δὴ τῆς Ἱερουσαλὴμ , ἤτοι τῆς Ἰουδαίων χώρας , τῇ τῶν ἐθνῶν προσβάλλουσι , Χριστὸν ἔχοντες ἀῤῥωγὸν , καὶ πρὸς πᾶν ὁτιοῦν τῶν ἀγαθῶν συλλήπτορα , καὶ συμπαραθέοντας τοὺς ἀγγέλους , καὶ ἐλπίσι ταῖς ἄνωθεν ἐρηρεισμένοι , καὶ προσδοκῶντες ἔσεσθαι πατέρες πολλῶν ἐθνῶν , ὡς εἰς ἠῶ τε καὶ δύσιν βοῤῥᾶν τε καὶ νότον , τὸ ἐξ αὐτῶν ἐκτείνεσθαι σπέρμα , τουτέστι , τοὺς διὰ πίστεως ἀναγεννωμένους ἐν πνεύματι , καὶ ἐν Χριστῷ δεδικαιωμένους .
Οἷς καὶ προσεφώνουν λέγοντες ·
ὑμεῖς δὴ γένος ἐκλεκτὸν , βασίλειον ἱεράτευμα , ἔθνος ἅγιον , λαὸς εἰς περιποίησιν , ὅπως τὰς ἀρετὰς ἐξαγγείλητε τοῦ ἐκ σκότους ὑμᾶς καλέσαντος εἰς τὸ θαυμαστὸν αὐτοῦ φῶς 0 .
Οἱ ποτὲ οὐ λαὸς , νῦν δὲ λαὸς Θεοῦ ἐν Χριστῷ 0 1 .
ὅτι δὲ πατέρας λαῶν οἱ διδάσκειν αὐτοὺς ἐπιτεταγμένοι παρὰ τῇ θείᾳ κέκληνται Γραφῇ , πῶς ἂν ἐνδοιάσειέ τις ;
Ἀπενοσφίζοντο τοίνυν τῆς Ἰουδαίων χώρας , καὶ τὸν ἀλαζόνα καὶ ὑβριστὴν ἀφέντες λαὸν , ἐστρέφοντο πρὸς τὰ ἔθνη , κατὰ τὰς τοῦ Σωτῆρος ἡμῶν ἐντολὰς , ἀλλ ὅτι ποιμένες εἰσὶ πνευματικοὶ , καὶ παιδαγωγίας τῆς κατὰ Θεὸν ἐπιστήμονες , παραχρῆμα δεικνύουσιν , ἀπρακτεῖν οὐκ ἀνεχόμενοι περὶ τό σφισιν αὐτοῖς ὅτι μάλιστα πρεπωδέστατον .
προσκομίζουσι γὰρ εὐθὺς τῆς ἐν Χριστῷ διδασκαλίας τὸν λόγον , καὶ τὸ πεφυκὸς ὠφελεῖν , ἀναπείθουσι δρᾷν .
καθάπερ ἀμέλει καὶ ὁ θεσπέσιος Ἰακὼβ , τοῖς ἀπὸ Χαῤῥὰν ποιμέσιν , ὅτι καὶ αὐτὸς εἴη ποιμὴν , ἐναργὲς ἐποίει λέγων ·
ποτίσαντες τὰ πρόβατα , ἀπελθόντες βόσκετε .
ἀκούεις ὅπως κατανέμειν προστέταχε τὰ πρόβατα τοῖς ποιμέσι ;
τοῦτό τοι καὶ ὁ σοφώτατος μαθητὴς ἐνετέλλετο δρᾷν τοῖς τοῦ λαοῦ πρεσβυτέροις , ἥγουν , ἐπισκόποις .
πρεσβυτέρους οὖν , φησὶ , τοὺς ἐν ὑμῖν παρακαλῶ ὁ συμπρεσβύτερος , καὶ μάρτυς τῶν Χριστοῦ παθημάτων , ὁ καὶ τῆς μελλούσης ἀποκαλύπτεσθαι δόξης κοινωνός ·
ποιμάνατε τὸ ἐν ὑμῖν ποίμνιον τοῦ Χριστοῦ .
διιόντες δὲ κατὰ χώραν τε καὶ πόλιν , μυρίους ὅσους καὶ ἑτέρους ποιμένας ἐφεστάναι προσέταττον τοῖς λαοῖς , καὶ τῶν λογικῶν προβάτων ποιεῖσθαι φροντίδα ·
καταβόσκειν δὲ , ὥσπερ ἐν νομῇ ἀγαθῇ , καὶ ἐν τόπῳ πίονι , καὶ εἰς πόαν ὥσπερ ἀποκομίζειν εὐανθεστάτην , τὴν θεόπνευστον Γραφήν 0 1 .
ζωαρκὲς γὰρ ἔδεσμα ψυχῆς , ὁ τοῦ Θεοῦ λόγος 0 .
Εἰρήσθω δὴ οὖν ποιμέσι τοῖς πνευματικοῖς , ἐπιμελοῦ τῶν ἐν πεδίῳ χλωρῶν , καὶ κερεῖς πόαν , καὶ συνάγαγε χόρτον ὥριμον , ἵνα ἔχῃς πρόβατα εἰς ἱματισμόν ·
γεγόνασι δὲ καὶ ἑτέρως παρὰ τοῖς ἔθνεσιν οἱ θεσπέσιοι μαθηταὶ , καὶ τῶν παρ ἐκείνοις ποιμένων , τουτέστι , σοφῶν τε καὶ διδασκάλων , καθηγηταὶ διεδείκνυντο , τὴν ἀληθεστέραν τοῖς ἀκροωμένοις παιδαγωγίαν εἰσφέροντες .
καὶ ὅτι πολὺ δὴ λίαν εὐσθενέστερόν τε καὶ ἄμεινον ἢ ἐκεῖνοι , τυχὸν εἰδείη τις ἂν καὶ λίαν εὐκόλως , ἐκεῖνο διενθυμούμενος 0 .
δυσαχθὴς μὲν γὰρ τῷ φρέατι λίθος ἐπέκειτο , ὃν πλείστη μὲν ὅση ποιμένων ἄθροισις ἀπεσάλευε μόλις .
ἔδρα δὲ τοῦτο καὶ μόνος ὁ Ἰακώβ .
τί τοίνυν τὸ φρέαρ , τί δὲ δὴ αὖ καὶ ὁ λίθος ὑποσημήνειεν ἂν , φέρε λέγωμεν ὡς ἔνι 0 .
Εἰσόμεθα γὰρ ὡδὶ , καὶ τῆς τῶν ποιμένων ἰσχύος τὴν διαφορὰν , καὶ τὸ ἐν συνέσει προὖχόν τε καὶ ὑπερκείμενον , τῶν μαθητῶν τοῦ Σωτῆρος 0 .
ὕδατι τοίνυν ἀφομοιοῦν ἔθος τῇ Γραφῇ , τὴν περὶ Θεοῦ γνῶσιν 0 .
ὅτι γὰρ ἦν ζωοποιὸς , μεμαρτύρηκεν ὁ Σωτὴρ , πρὸς τὸν ἐν οὐρανοῖς Πατέρα λέγων ·
Αὕτη δέ ἐστιν ἡ αἰώνιος ζωὴ , ἵνα γινώσκωσί σε τὸν μόνον ἀληθινὸν Θεὸν , καὶ ὃν ἀπέστειλας Ἰησοῦν Χριστόν .
προσελάλει δὲ καὶ γυναίῳ τῷ ἐκ τῆς Σαμαρείας φημί ποτε ·
Εἰ ᾔδεις τὴν δωρεὰν τοῦ Θεοῦ , καὶ τίς ἐστιν ὁ λέγων σοι δός μοι πιεῖν , σὺ ἂν ᾔτησας αὐτὸν , καὶ ἔδωκεν ἄν σοι ὕδωρ ζῶν .
Οἶμαί που τὸν παρ ἑαυτοῦ λόγον καὶ παίδευσιν ὀνομάζων ζωοποιόν .
προσεφώνει δὲ καὶ ὁ Δεσπότης ·
καὶ μὴν καὶ διὰ τῆς τοῦ προφήτου φωνῆς , ἐπαιτιᾶταί τινας ἀμαθῶς ἀπονεύσαντας εἰς τὸ δεῖν ἑτέρους προσίεσθαι διδασκάλους μετὰ τὴν ἐν νόμῳ παίδευσιν , καὶ ἐκκεκλικότας εἰς διδασκαλίας καὶ ἐντάλματα ἀνθρώπων .
ἔφη δὲ οὕτως ·
ἐξέστη ὁ οὐρανὸς ἐπὶ τούτῳ , καὶ ἔφριξεν ἐπὶ πλεῖον , λέγει Κύριος ·
ὅτι δύο πονηρὰ ἐποίησεν ὁ λαός μου 0 .
ὕδωρ δὴ οὖν τὸ ζωοποιὸν , ὁ θεῖος ἂν εἴη λόγος .
πλὴν ἐν βάθει κεῖται πολλῷ , καὶ οὐκ ἂν οἶμαί τις αὐτὸν ἀνιδρωτὶ πορίσαιτό ποτε .
Οὐ γὰρ ἕτοιμος ἑλεῖν τοῖς ἐθέλουσιν ἁπλῶς 0 .
ἐπωματίζει δὲ ὥσπερ λίθος αὐτῷ βαρὺς καὶ δυσπαρακόμιστος , ἡ περὶ αὐτὸν ἀσάφεια τῆς ἐν ἡμῖν διανοίας νικῶσα τὸ ἀδρανές 0 .
καὶ δὴ δεῖ πόνου καὶ ἱδρῶτος μακροῦ τοῖς τὰ νοητὰ κατανέμουσι θρέμματα πρὸς τὸ ἀπαλλάξαι μὲν τῆς ἀσαφείας τὸν λόγον , ἀρύσασθαί τε οὕτω λοιπὸν καὶ οἱονεί πως ἐκ βάθους εἰς τὸν ἄνω τε καὶ ἐμφανὲς ἐνεγκεῖν , παραθεῖναί τε σαφῶς εἰς ἀπόλαυσιν ζωαρκῆ τοῖς ἐντευξομένοις .
ἀλλ οἱ μὲν παρ Ἕλλησι ποιμένες , τουτ έστιν , οἱ παρ αὐτοῖς σοφοὶ καὶ λογάδες πολλοὶ καὶ κατὰ πληθὺν συνθέοντες τῶν περὶ Θεοῦ δογμάτων οἱονεὶ τὸ ἀληθὲς παροχλίζουσι 0 ·
δοξάζουσι γὰρ οὐκ ὀρθὰ περὶ αὐτοῦ , Θεοῦ μὲν ὁμολογοῦντες φύσιν , διανέμοντες δὲ τὴν τῆς θεότητος δόξαν , οἷς ἂν ἕλοιντο τυχόν .
ἐξαρκεῖ δὲ καὶ μόνος εἷς τῶν ἐν Χριστῷ ποιμένων ἀποκινῆσαι τοῦ φρέατος , καίτοι κομιδῇ δυσδιακόμιστον ὄντα τὸν λίθον ·
τουτέστι , τὴν ἐπεῤῥιμμένην ταῖς περὶ Θεοῦ δόξαις ἐπικάλυψίν τε καὶ ἀσάφειαν , ὅθεν ἐναργῆ τοῖς ἔθνεσι καθιστῶσι τὴν ἀλήθειαν , καὶ τὸν ἕνα καὶ φύσει καὶ ἀληθῶς παραδεικνύντες Θεὸν , οὐ διαλελοίπασι .
καὶ γοῦν ὁ μακάριος Παῦλος Ἀθήνῃσιν ἐλθὼν , τοῖς τῇδε λογάσι τὸ ὕδωρ τὸ ζῶν παρετίθει , λέγων ·
ἄνδρες Ἀθηναῖοι , κατὰ πάντα ὡς δεισιδαιμονεστέρους ὑμᾶς θεωρῶ .
διερχόμενος γὰρ , φησὶ , καὶ ἀναθεωρῶν τὰ σεβάσματα ὑμῶν , εὗρον καὶ βωμὸν , ἐν ᾧ ἐπεγράφετο ·
ἀγνώστῳ Θεῷ 0 .
ὃν οὖν ἀγνοοῦντες εὐσεβεῖτε , τοῦτον ἐγὼ καταγγέλλω ὑμῖν .
βλέπετε γὰρ ὅπως καίτοι λαῶν ὄντες ἡγούμενοι , καὶ τῶν παρά σφισι ποιμένες καὶ καθηγηταὶ , μόλις τοῦ φρέατος βραχὺ παροχλίζουσι , τὸν δυσαχθῆ λίθον , εὐσεβεῖν μὲν οἰόμενοι , διά γε τῆς εἰς τὸ θεῖον αἰδοῦς , πολὺ δὲ τῆς ἀληθείας ἀπεσφαλμένοι .
βωμὸν γὰρ ἀναδειμάμενοι , γραφὴν ἐνεκόλαπτον , Ἀγνώστῳ Θεῷ , τουτέστι , καὶ τῷ μὴ γνωσθέντι δαίμονι .
ἀλλ ἐκεῖνοι μὲν ἀρίστην ἐνόμιζον ἐπὶ Θεῷ τὴν δόξαν ἑλεῖν .
κατασοφίζεται δὲ τὴν γραφὴν ὁ θεσπέσιος Παῦλος , καὶ πολὺ δὴ λίαν εὐτέχνως ἄγει πρὸς τὸ χρήσιμον , τὸν οὐκ ἐγνωσμένον αὐτοῖς Θεὸν , Χριστὸν εἶναι λέγων .
ὃν γὰρ ὑμεῖς , φησὶν , ἀγνοοῦντες εὐσεβεῖτε , τοῦτον ἐγὼ καταγγέλλω ὑμῖν .
ὁρᾷς ὅπως ἀπεκάλυψε τὸ φρέαρ , ἀπεκύλισε τὸν λίθον , τὴν ζωοποιὸν αὐτοῖς παρέδειξε γνῶσιν .
ἀσύγκριτος τοίνυν τῆς τῶν ποιμένων ἀγχινοίας ἡ διαφορά 0 .
Οἱ μὲν γὰρ , καίτοι λίαν ὄντες πολλοὶ , τῆς ἀληθοῦς περὶ Θεοῦ δόξης κατόπιν ᾔεσαν καὶ τῆς τῶν δογμάτων ἀσαφείας ἡττώμενοι , παρεφέροντο πρὸς τὸ δοκοῦν .
ὁ δὲ καίτοι μόνος ὢν παρετίθει τὴν ἀλήθειαν .
ἀπεκύλισε γὰρ τὸν λίθον μόνος ὁ Ἰακὼβ , καὶ τὰ ὑπὸ τὴν Ῥαχὴλ ποτίζει πρόβατα .
καὶ μέν τοι ἀξιέραστον ἡγεῖτο τὴν κόρην .
ἐφίλησε γὰρ , φησὶ , τὴν Ῥαχὴλ , καὶ ἀνεγνωρίζετο μὲν τῷ Λάβαν εὐθὺς , ὃς δὴ καὶ ἐφέστιον ἐποιεῖτο λοιπὸν ἀγάπης τε καὶ περιπλοκῶν ἠξίου τὸν ἀδελφόπαιδα , καὶ ἐν τοῖς ἀγχισπόροις κατελογίζετο .
ἔφη γάρ ·
ἐκ τῶν ὀστῶν μου καὶ ἐκ τῶν σαρκῶν μου εἶ σύ .
ἑρμηνεύεται μὲν ἡ Ῥαχὴλ , Θεοῦ πρόβατον .
περιθείη δ ἄν τις αὐτῇ , καὶ μάλα εἰκότως , τῆς ἐξ ἐθνῶν Ἐκκλησίας τὸ σχῆμα .
Αὕτη γάρ ἐστι τὸ τοῦ Χριστοῦ πρόβατον , τὸ τοῖς ἀρχαιοτέροις ποιμνίοις ἀναμιχθὲν , καὶ ταῖς τοῦ Σωτῆρος αὐλαῖς ἐνσεσηκασμένον .
καὶ ἄλλα πρόβατα ἔχω , ἃ οὐκ ἔστιν ἐκ τῆς αὐλῆς ταύτης .
κἀκεῖνά με δεῖ ἀγαγεῖν , καὶ τῆς φωνῆς μου ἀκούσουσι , καὶ γενήσεται μία ποίμνη , εἷς ποιμήν .
ἐποίμαινον δὲ καὶ οἱ θεσπέσιοι μαθηταὶ τὴν Ἐκκλησίαν Χριστοῦ , ἤτοι τὰ ὑπ αὐτῇ νοούμενα λογικὰ θρέμματα , καὶ δὴ καὶ γεγόνασιν αὐτῆς ἐρασταὶ καὶ νυμφαγωγοὶ , παριστῶντες αὐτὴν τῷ Θεῷ παρθένον ἁγνὴν , μὴ ἔχουσαν σπῖλον , ἢ ῥυτίδα , ἤ τι τῶν τοιούτων ·
ἁγίον δὲ μᾶλλον καὶ ἄμωμον 0 .
ὅτι δὲ καὶ τὴν τοῦ γένους ἀρχὴν , καὶ οἱονεὶ τὰς πρώτας τῆς ῥίζης ἐκβολὰς , ἐξ ἐθνῶν ἐσχήκασιν οἱ ἐξ Ἰσραὴλ , ἐκ τῶν τοῦ Λάβαν συνήσομεν λόγων .
ἀνὴρ γὰρ εἰδωλολάτρης κατησπάζετο τὸν Ἰακὼβ , καὶ ἐξ ὁμαίμονος αὐτὸν γενέσθαι φησὶ , δῆλον δὲ ὅτι Ῥεβέκκας 0 1 ·
σάρκα τε αὐτὸν καὶ ὀστοῦν ἴδιον ἀπεκάλει .
κέκληται γὰρ ὁ θεσπέσιος Ἀβραὰμ ἐν ἀκροβυστίᾳ , τεθραμμένος ἐν γῇ Χαλδαίων ἔθεσί τε καὶ νόμοις τοῖς Ἑλληνικοῖς , καὶ σημεῖον ἔλαβε περιτομὴν , σφραγῖδα τῆς ἐν ἀκροβυστίᾳ πίστεως , κατὰ τὸ γεγραμμένον .
συγγενὴς οὖν ἄρα τοῖς ἐξ ἐθνῶν καὶ ὁ πρωτότοκος Ἰσραήλ 0 ·
καίτοι νόμῳ διεσταλμένος , εἴς γε τὸ ἕτερος εἶναι δοκεῖν 0 .
ἀλλ ἐν Χριστῷ γεγόνασιν ἒν οἱ δύο .
περιεῖλε γὰρ τὸ μεσολαβοῦν , καταργήσας τὸν ἐν γράμμασι νόμον , καὶ τὴν διιστῶσαν περιτομήν .
ἀνεκαινίσθημεν γὰρ εἰς ἕνα καινὸν ἄνθρωπον , σύσσωμά τε καὶ ὁμοψυχοῦντα τὰ ἔθνη τοῖς ἐξ Ἰσραήλ .
μονονουχὶ δὲ καὶ εἰς ταυτότητα συνενηνεγμένα διὰ τῆς ἐν πνεύματι κοινωνίας , ὁρᾶται λοιπόν .
ἔφη γάρ που Χριστὸς πρὸς τὸν ἐν οὐρανοῖς Πατέρα καὶ Θεόν ·
θέλω ἵνα ὥσπερ ἐγὼ καὶ σὺ ἕν ἐσμεν , οὕτω καὶ αὐτοὶ ἐν ἡμῖν ἓν ὦσιν .
Αὐτὸς γάρ ἐστιν ἡ εἰρήνη ἡμῶν , ὁ τὸ μεσότοιχον τοῦ φραγμοῦ λύσας , καθάπερ ἔφην ἀρτίως , καὶ θεὶς ἐκ μέσου τὸ διιστῶν , καὶ συνδέων ἡμᾶς οἷον εἰς ἑνότητα διὰ πνεύματος 0 .
σημεῖον οὖν ἄρα , καὶ μάλα σαφὲς , τῆς ἐν πίστει τε καὶ πνευματικῆς ἑνώσεως τῶν δύο λαῶν τὸ περιπλέκεσθαι τῷ Ἰακὼβ τὸν Λάβαν , ὁμολογῆσαί τε ὅτι καὶ ὀστοῦν εἴη καὶ σὰρξ αὐτοῦ 0 .
ὅτι δὴ πρὸς τούτοις ἕτερον , φέρε δὴ λέγωμεν , ἐξ αὐτῶν ἑλόντες τῶν ἱερῶν Γραμμάτων 0 .
Εἶπε γὰρ , φησὶ , Λάβαν τῷ Ἰακώβ ·
ὅτι γὰρ ἀδελφός μου εἶ , οὐ δουλεύσεις μοι δωρεάν .
ἀπάγγειλόν μοι τίς ὁ μισθός σού ἐστι .
τῷ δὲ Λάβαν ἦσαν δύο θυγατέρες , ὄνομα τῇ μείζονι Λεία , καὶ ὄνομα τῇ νεωτέρᾳ Ῥαχήλ .
Οἱ δὲ ὀφθαλμοὶ Λείας ἀσθενεῖς , Ῥαχὴλ δὲ ἦν καλὴ τῷ εἴδει καὶ ὡραία τῇ ὄψει σφόδρα 0 .
ἠγάπησε δὲ Ἰακὼβ τὴν Ῥαχὴλ , καὶ εἶπε ·
δουλεύσω σοι ἑπτὰ ἔτη περὶ Ῥαχὴλ τῆς θυγατρός σου τῆς νεωτέρας .
Εἶπε δὲ αὐτῷ Λάβαν ·
βέλτιον δοῦναί με αὐτὴν σοὶ , ἢ δοῦναί με αὐτὴν ἀνδρὶ ἑτέρῳ 0 1 .
Οἴκησον μετ ἐμοῦ .
καὶ ἐδούλευσεν Ἰακὼβ περὶ Ῥαχὴλ ἔτη ἑπτά .
καὶ ἦσαν ἐναντίον αὐτοῦ ὡσεὶ ἡμέραι ὀλίγαι , παρὰ τὸ ἀγαπᾷν αὐτὸν αὐτήν .
Εἶπε δὲ Ἰακὼβ τῷ Λάβαν ·
δός μοι τὴν γυναῖκά μου .
πεπλήρωνται γὰρ αἱ ἡμέρα ·
μου , ὅπως εἰσέλθω πρὸς αὐτήν 0 .
συνήγαγε δὲ Λάβαν πάντας τοὺς ἄνδρας τοῦ τόπου , καὶ ἐποίησε γάμον .
καὶ ἐγένετο ἑσπέρα .
καὶ λαβὼν Λάβαν Λείαν τὴν θυγατέρα αὐτοῦ , εἰσήγαγε αὐτὴν πρὸς Ἰακώβ .
καὶ εἰσῆλθε πρὸς αὐτὴν Ἰακώβ .
ἔδωκε δὲ Λάβαν Ζελφὰν τὴν παιδίσκην αὐτοῦ , Λείᾳ τῇ θυγατρὶ αὐτοῦ παιδίσκην .
ἐγένετο δὲ πρωΐ , καὶ ἰδοὺ ἦν Λεία .
τί τοῦτο ἐποίησάς μοι ;
οὐ περὶ Ῥαχὴλ ἐδούλευσα παρὰ σοί ;
καὶ ἵνα τί παρελογίσω με ;
Εἶπε δὲ Λάβαν ·
Οὐκ ἔστιν οὕτως ἐν τῷ τόπῳ ἡμῶν , δοῦναι τὴν νεωτέραν πρινὴ τὴν πρεσβυτέραν ·
συντέλεσον οὖν τὰ ἕβδομα ταύτης , καὶ δώσω σοι καὶ ταύτην ἀντὶ τῆς ἐργασίας , ἧς ἐργᾷ παρ ἐμοὶ ἑπτὰ ἔτη ἕτερα ·
ἐποίησε δὲ Ἰακὼβ οὕτως , καὶ ἀνεπλήρωσε τὰ ἕβδομα ταύτης .
καὶ ἔδωκεν αὐτῷ Λάβαν Ῥαχὴλ τὴν θυγατέρα αὐτοῦ αὐτῷ γυναῖκα .
ἔδωκε δὲ Λάβαν Ῥαχὴλ τῇ θυγατρὶ αὐτοῦ Βάλλαν , τὴν παιδίσκην αὐτοῦ αὐτῇ παιδίσκην , καὶ εἰσῆλθε πρὸς Ῥαχήλ .
ἠγάπησε δὲ Ῥαχὴλ μᾶλλον ἢ Λείαν , καὶ ἐδούλευσεν αὐτῷ ἑπτὰ ἔτη ἕτερα 0 .
τὰ μὲν οὖν ἐκ τῆς ἱστορίας , οὐδενὸς ἂν δέοιτο λόγου πρὰς διασάφησιν ·
ἄναντες γὰρ ἐν αὐτοῖς παντελῶς οὐδέν 0 .
πλὴν εἴ τις ἐκεῖνο λέγοι τῶν τὰ τοιάδε φιλοκρινεῖν εἰωθότων 0 ·
Οὐ γὰρ τῶν ἄγαν ἀπηχεστάτων λελόγισται παρ ἡμῖν , τὸ δυοῖν εὐθὺς ὁμιλῆσαι γάμοιν , καὶ δὴ καὶ γυναίων εἰσοικίσασθαι ξυνωρίδα , καὶ τοῦτο ἀδελφῶν ·
πρὸς τοῦτό φαμεν , ὅτι τοῖς ἀρχαιοτέροις ὅλος ἦν ὁ τοῦ βίου σκοπὸς εἰς πολυπαιδίαν ·
καὶ δὴ καὶ ἐν μοίρᾳ τῆς ἀνωτάτω πασῶν εὐημερίας τὸ χρῆμα λελόγιστο .
ἀπήλλακτο δὲ καὶ μώμου παντὸς τὸ οὐ μόναις δυσὶν , ἀλλὰ καὶ ἔτι πλείοσι συγκατευνάζεσθαι γυναιξὶν , εἰς πλῆθος ἀμέτρητον τὸ γένος ἐκτείνοντας .
καὶ γοῦν ἐν εὐλογίας τάξει παρὰ Θεοῦ τὴν τεκνογονίαν ἐδέχοντο .
κατεπηγγέλλετο δὲ καὶ αὐτὸς ὁ τῶν ὅλων Δεσπότης καὶ τοῖς ἄνωθεν καὶ πρὸ Μωσέως ἁγίοις χαριεῖσθαι τὸ δῶρον , καὶ αὐτοῖς δὲ τοῖς λαχοῦσι τὴν διὰ νόμου παιδαγωγίαν .
ἔφη γὰρ , ὅτι Οὐκ ἔσται ἄγονος οὐ δὲ χήρα ἐν υἱοῖς Ἰσραήλ .
καὶ οὐκ ἐν τάξει νόμου παραδεξόμεθα τὴν φωνὴν , ἐπαγγελίαν δὲ μᾶλλον εἶναί φαμεν .
τὰ μὲν γὰρ ὅσα ἐστὶν ἐφ ἡμῖν , θεσμοῖς ὑποφέρεται , καὶ μάλα ὀρθῶς ·
τὰ δὲ ὅσα τῶν πραγμάτων οὐκ ἐφ ἡμῖν , ἀλλ ἐν τοῖς τῆς φύσεως νόμοις ἔχει τὸ ἀποτέλεσμα , νόμον οὐκ ἔχει τὸν βραβευτήν .
πρόδηλον οὖν ἄρα , καὶ οὐδενὶ τῶν ὄντων ἀσυμφανὲς , ὡς οὐκ ἂν προστέταχεν ὁ Δημιουργὸς μὴ εἶναι στεῖραν ἢ ἄγονον ἐν υἱοῖς Ἰσραήλ 0 .
ἀλλ εἰ γένοιντο τοῦ νόμου φύλακες , καρποφόρους ἀποφαίνειν ὡς Θεὸς ἐπηγγέλλετο .
Οὐκοῦν ἐν σπουδῇ μὲν τοῖς ἀρχαιοτέροις καὶ ἐν εὐκλείας τάξει λελόγιστο τῆς πολυπαιδίας τὸ χρῆμα .
μετατιθέμεθα δὲ ἡμεῖς ἐν Χριστῷ , πρὸς τὸ χρῆναι μᾶλλον καρποφορεῖν ἐν πνεύματι ·
τὸν μὲν γάμον οὐκ ἀτιμάζοντες , αἱρούμενοι δὲ τὸ ὑπὲρ τοῦτο λίαν καὶ ψήφῳ τῇ ὑπερτάτῃ στεφανούμενον παρά τε τῇ θεοπνεύστῳ Γραφῇ , τὸ ἀπερισπάστως , φημὶ , προσεδρεύειν Θεῷ , καὶ μὴ μερίζεσθαί ποι πρὸς τὰ ἐν κόσμῳ .
ὁ γὰρ ἄγαμος , φησὶν ὁ Παῦλος , μεριμνᾷ τὰ τοῦ Κυρίου ·
ὁ δὲ γεγαμηκὼς μεριμνᾷ τὰ τοῦ κόσμου , πῶς ἀρέσει τῇ γυναικὶ , καὶ μεμέρισται . Ζ. Ἄλις δὴ οὖν ἡμῖν τοῦ περὶ τούτων λόγου 0 .
φέρε δὴ θεωρήσωμεν , τοῖς πνευματικοῖς θεωρήμασι τὸν νοῦν ἐνιέντες ·
ἐκεῖνο διενθυμούμενοι , καὶ μάλα ὀρθῶς , ὡς οὐκ ἄμισθος ἦν τοῖς ἁγίοις ἀποστόλοις ὁ ἐπὶ τοῖς κηρύγμασι πόνος , οὔ τε μὴν ἀγέραστος ὁ ἰδρώς 0 .
ἔφη γὰρ ὁ Λάβαν πρὸς Ἰακώβ ·
Οὐ δουλεύσεις μοι δωρεάν .
ἐποιοῦντο δὲ καὶ οἱ θεσπέσιοι μαθηταὶ , λαμπρῶν αὐχημάτων ὑπόθεσιν τὴν τῶν πιστευόντων ἐν ἀρχαῖς πληθύν .
προσεφώνει γοῦν ὁ Παῦλος αὐτοῖς ·
χαρὰ καὶ στέφανός μου 0 .
ὑπομνῆσαι δὲ δεῖν ἀναγκαίως ὑπολαμβάνω τῶν ἐν ἀρχαῖς ἡμῖν χρειωδέστατα παρειλημμένων .
ἔφην γὰρ , ὅτι τὸ πρόσωπον Ἰακὼβ ὡς ἐν θεωρίαις πνευματικαῖς ὑποδύεται μὲν ἔσθ ὅτε τῶν ἁγίων ἀποστόλων ὁ χορὸς , ὡς ἀπαρχὴ γεγονὼς τῶν ἡγιασμένων ἐν πνεύματι , καὶ ἐν πίστει δεδικαιωμένων 0 ·
ὁτὲ δὲ αὖ καὶ αὐτὸς ὁ Χριστὸς , ὡς τῆς ἀνανεουμένης εἰς ἀφθαρσίαν ἀνθρωπότητος ἀπαρχὴ , ὡς πρωτότοκος ἐν πολλοῖς ἀδελφοῖς , ὡς δεύτερος Ἀδὰμ , καὶ ῥίζα τοῦ γένους δευτέρα μετὰ τὴν πρώτην 0 1 2 .
περιτρέπει τοίνυν ὁ λόγος ἀεὶ τῶν θεωρημάτων τὸν σκοπὸν , ᾗπερ ἂν ἰέναι πρέποι .